**„OBOJI SVIJET!“ NATJEČAJ U NAŠOJ ŠKOLI**

**- ŠTO I KAKO PRIJAVITI?**

1. Svaki učenik/ca koji se prijavljuje na natječaj u školi mora imati mentora/icu. Rad se može prijaviti individualno ili u grupi školskih kolega i kolegica. Mentor/ica će zajedno s učenikom/com rad zatim prijaviti i predati školskoj koordinatorici natječaja – Oboji svijet (Jeleni Cvrlje) do 8. 11. 2022.

2. Ako prijavljujete video, trajanje video uratka je do 5 minuta. Molimo vas da uz video prilikom prijave navedete likove, glumce/ice, filmsku ekipu, glazbu (pripazite na autorska prava glazbe koju koristite) i kratak opis radnje.

3. Fotografija, strip i plakat mogu se prijaviti kao grupni ili individualni rad. Ako se prijavljuje grupni rad, broj učenika i učenica nije ograničen. Dimenzije fotografije, stripa i plakata nisu ograničene. Pjesma i priča se prijavljuju kao individualni rad.

4. Svaki individualan rad se prijavljuje zasebno (jedan učenik/ca – jedan rad), dok se grupni rad prijavljuje skupno (grupa učenika/ca ili razred – jedan rad).

5. Svakako osigurajte suglasnost roditelja (i za autore/ice rada, i sve sudionike/ce koji se prikazuju u kreativnom radu).

**PROCJENA I IZLAGANJE RADOVA**

**– TKO I KAKO?**

1. Prijave će ocjenjivati Oboji svijet! komisija sastavljena od predstavnika/ca naših djelatnika i učenika predstavnika u Vijeću učenika. Komisija će izvršiti selekciju izrađenih radova uzimajući u obzir sljedeće kriterije:

** koliko rad pokazuje razumijevanje, prihvaćanje i poštivanje različitosti**

** kako rad promiče nenasilje, mirno rješavanje sukoba i dijalog**

** koliko je rad inovativan, originalan, kreativan**

** koliki je stupanj složenosti rada (u skladu s uzrastom autora/ice), kritičkog promišljanja, razrađenosti i izvedbe ideje**

** sveukupna kvaliteta rada**

2. Iz natječaja će biti isključeni radovi koji su uvredljivi za bilo koju društvenu skupinu, promiču nasilje, nasilnu komunikaciju te kršenje osnovnih ljudskih prava i slobode. Radovi za koje se utvrdi da krše tuđa autorska prava bit će također isključeni iz natječaja.

3. U školi na sastanku Vijeća učenika, 9. 11. 2022., bit će održana izložba radova kako bi se sve učenike/ce potaknulo na promišljanje o prihvaćanju različitosti, a zatim će školska Oboji svijet! komisija odabrati najbolje radove i tri najbolja rada poslati Forumu za slobodu odgoja.

Jelena Cvrlje